avontuur | Rachelle Du Bois
Tag Archive | avontuur
Jy wil 'n boek skryf, maar . . .
Jy moet eerstens weet in watter genre jy wil skryf. Daar word onderskeid gemaak in genrefiksie :
Romantiese ontspanningsfiksie – romanse en liefdesromans verskil van mekaar
Gaan lees meer hieroor in Die Afrikaanse Skryfgids – saamgestel deur Riana Scheepers en Leti Kleyn.
Skep 'n raamwerk vir jou storie met die volgende kolomme:
Subkarakters – Doen dieselfde vir soos bo vir elke subkarakter en maak seker dat jy weet watter rol hy/sy/hulle gaan speel in die storie. Hoe meer karakters hoe meer verwikkeld raak jou storie en hoe meer moet jy kophou.
Jy leer jou karakters ken. Jy moet hulle soos die palm van jou hand ken, elkeen van hulle – waarvan hulle hou, wat hulle haat, wat hulle dryf, waar hulle vandaan kom, waar hulle woon en werk, hoe hulle grootgeword het, wie belangrik was in hul vroeër jare, wat hul beroep is, waarheen hulle mik, waaroor hulle droom, wat keer of weerhou hulle daarvan om hul droom te bereik, vir wie is hulle lief, hoe lyk hulle, wat haat hulle, wat irriteer hulle, ens.Jy kan nie met halfgebakte karakters 'n storie skep nie. Jy gaan in elkeen van hulle se kop inklim en hulle word terwyl jy skryf. Jy gaan dink, doen, sê, voel, ruik, sien, hoor en proe wat hulle dink, doen, sê, voel, ruik, sien, hoor en proe.
Dit skep vir jou 'n prentjie van die mense waaroor jou storie gaan
Dit sê vir jou teen watter agtergrond jou storie afspeel
Dit sê vir jou waar en wanneer jou storie afspeel
Dit skep die ruggraat van jou storie – jy moet weet waar wil jy met die storie heen
Dis 'n uiters belangrike verwysingsdokument – dit sal bv. keer dat jy jou hoofkarakter nie aan die begin van jou storie Piet Vermaak noem en later deur die storie Peet Veldskoen nie. Dit sal keer dat jy nie sê die storie speel in Braamfontein af maar later word dit Bloemfontein nie.
Besluit hoe lank jou boek gaan wees – kyk op die internet na kort stories, romans, sagas, ens. Daar is klaarblyklik nie eenstemmigheid oor die hoeveelheid woorde nie. Tradisionele uitgewers soos Lapa Uitgewers vereis bv. 44000 woorde vir hul Romanza reeks en 70000 of meer woorde vir 'n roman, maar daar bestaan nie konsensus oor lengte nie. Jy kan dus jou boek so lank of so kort maak as wat jy wil omdat jy dit self gaan uitgee.
Skryf. Jou woordeboek (HAT, Die Afrikaanse Woordelys en Spelreëls) is langs jou op jou tafel, want jy kan nie 'n storie skryf wat vol spel- en taalfoute is nie.
Waaroor gaan jou storie?
Oor wie gaan jou storie?
Dis belangrik dat jy van die begin af let op die tegniese aspekte van jou dokument:
Skryf altyd op A4 grootte
Skryf in Times New Roman .12pt font
Skryf in dubbelspasiëring
Moenie jou dokument "format" nie.
Begin elke eerste paragraaf van 'n hoofstuk teen die kantlyn en keep van daar af elke daaropvolgende paragraaf in tot aan die einde van die hoofstuk.
Gebruik die Ascii tabel vir kappies, deeltekens, koppeltekens, ens. Jy sal dit gratis van die internet kan aflaai. E-boeke vereis dit.
Jy kan regmaak soos wat jy skryf of jy kan dit los tot jy die stuk klaar geskryf het. Ek verkies om reg te maak soos wat ek skryf.
Maak tyd om te skryf, verkieslik dieselfde tyd elke dag.
Skryf elke dag ten minste 1000 woorde.
Kry vir jou 'n plek waar dit stil en rustig is en waar jy kan konsentreer.
Maak klaar waarmee jy begin het.
Writing fiction for Dummies – Randy Ingermanson & Peter Economy
Writing a Romantic Novel – Donna Baker
Dis uiters belangrik dat jy boeke gaan lees oor hoe om te skryf. Daar is baie uitstekende boeke oor hoe om te skryf. Ek beveel die volgende boeke aan:
Die Afrikaanse Skryfgids – saamgestel deur Riana Scheepers en Leti Kleyn
Kyk wat skryf hulle.
Kyk hoe skryf hulle.
Kyk na hul taalgebruik – jy wil 'n kwaliteit produk op die rak sit, nie een wat in SMS taal geskryf is nie.
Kyk hoe lyk hul voorblaaie.
Kyk na die agterbladteks want jy gaan dit nodig kry vir jou eie boek.
Besluit of jy die boek wil laat druk. Vind solank uit wat dit sal kos. Onthou dat jy jou boek self wil uitgee en dit sluit bemarking en verspreiding in. As jy die boek laat druk, sal jy dit self moet versprei. Is jy bereid om die ekstra tyd en geld aan bestellings en posgeld te spandeer? Volgende week: Jou manuskrip is nou klaar geskryf; maar hoe nou verder?
This entry was posted on October 26, 2015, in Uncategorized and tagged afrikaans, Afrikaanse eboek, Afrikaanse Liefdesverhale, Amazon.com, avontuur, boek skryf, boeke, e-boek, e-boeke, hoe om self te publiseer, hoe om self uit te gee, hoe om te skryf, hoe skryf ek 'n boek, om te skryf, onafhanklike skrywers en self-uitgewers.	Leave a comment
Uiteindelik is die Seerower klaar en daar …
My nuutste breinkind is eindelik uit my hande en in die hande van die verspreiders. SKAT VAN DIE SEEROWER sal eersdaags te kry wees op die webwerwe van die meeste boekwinkels in Suid-Afrika. Wees op die uitkyk vir hierdie heerlike avontuur wat hom afspeel in die jaar 1845. Améli du Pré en Vianne du Buisson is op 'n belangrike sending per skip van Frankryk af na Engeland op pad. Améli het 'n kosbare skat in haar besit wat veilig in Engeland besorg moet word. Dis egter nie so …maklik nie, want hul skip, Du Vent, word deur twee Franse edelmanne, Jean le Veque en sy vriend André le Mon, onderskep in 'n poging om te keer dat die skat in Engeland beland, want dit is die eiendom van die Le Veque-familie. Die mans is vasbeslote om dit terug te neem na Chateau le Veque in Nantes, Frankryk. Sal Améli en Vianne die sending suksesvol voltooi, of gaan die mans hul planne in die wiele ry?
Hierdie is 'n avontuur vol vreemde gebeurtenisse, swaardgevegte, skelmstreke, humor en 'n goeie skoot romanse met 'n verrassende einde.
Dis 'n romanse vir tieners (en vir almal wat soos tieners voel maar nie meer is nie … ) Gaan lees gerus wat lesers oor die boek te sê het by https://rachelledubois.com/nuwe-boeke/
Die boek kos R70.00 en is reeds beskikbaar by:
This entry was posted on September 9, 2015, in Uncategorized and tagged afrikaans, Afrikaanse eboek, Afrikaanse Liefdesverhale, avontuur, boeke, e-boek, eboeke, Eerste liefde, geheime, juwele, ontvoerings, seerowers, skatte, skepe, swaardgevegte, tiener romanse.	Leave a comment